CELEX: 62014CA0125
Language: sl
Date: 2015-09-03 00:00:00
Title: Zadeva C-125/14: Sodba Sodišča (četrti senat) z dne 3. septembra 2015 (predlog za sprejetje predhodne odločbe Fővárosi Törvényszék – Madžarska) – Iron & Smith kft/Unilever NV (Predhodno odločanje — Znamke — Registracija nacionalne znamke, ki je enaka ali podobna prejšnji znamki Skupnosti — Znamka Skupnosti, ki ima ugled v Evropski uniji — Geografski obseg ugleda)

26.10.2015   
            
            
               SL
            
            
               Uradni list Evropske unije
            
            
               C 354/7
            
         Sodba Sodišča (četrti senat) z dne 3. septembra 2015 (predlog za sprejetje predhodne odločbe Fővárosi Törvényszék – Madžarska) – Iron & Smith kft/Unilever NV
   (Zadeva C-125/14) (1)
   
   ((Predhodno odločanje - Znamke - Registracija nacionalne znamke, ki je enaka ali podobna prejšnji znamki Skupnosti - Znamka Skupnosti, ki ima ugled v Evropski uniji - Geografski obseg ugleda))
   (2015/C 354/07)
   Jezik postopka: madžarščina
   
      Predložitveno sodišče
   
   Fővárosi Törvényszék
   
      Stranki v postopku v glavni stvari
   
   
      Tožeča stranka: Iron & Smith kft
   
      Tožena stranka: Unilever NV
   
      Izrek
   
   
               1.
            
            
               Člen 4(3) Direktive 2008/95/ES Evropskega parlamenta in Sveta z dne 22. oktobra 2008 o približevanju zakonodaje držav članic v zvezi z blagovnimi znamkami je treba razlagati tako, da je treba, če je ugled prejšnje znamke Skupnosti dokazan na znatnem delu ozemlja Evropske unije, ki je lahko glede na okoliščine primera ozemlje ene države članice, ki ni nujno država, v kateri je bila vložena zahteva za registracijo poznejše nacionalne znamke, ugotoviti, da ta znamka uživa ugled v Evropski uniji. Merila, ki so bila v sodni praksi določena za resno in dejansko uporabo znamke Skupnosti, kot taka niso upoštevana za dokaz obstoja „ugleda“ v smislu člena 4(3) Direktive 2008/95.
            
         
               2.
            
            
               Če je prejšnja znamka Skupnosti že pridobila ugled na znatnem delu ozemlja Evropske unije, vendar ne pri upoštevni javnosti države članice, v kateri je bila vložena zahteva za registracijo poznejše nacionalne znamke, na katero se nanaša ugovor, je imetnik znamke Skupnosti lahko upravičen do varstva, določenega v členu 4(3) Direktive 2008/95, kadar se dokaže, da del navedene javnosti, ki je tržno nezanemarljiv, to znamko pozna in med njo in poznejšo nacionalno znamko vzpostavi zvezo ter da ob upoštevanju vseh upoštevnih dejavnikov obravnavane zadeve obstaja bodisi dejanska in sedanja kršitve njegove znamke v smislu tega člena 4(3) Direktive 2008/95 bodisi, če te ni, resno tveganje za nastanek take kršitve v prihodnosti.
            
         
      (1)  UL C 175, 10.6.2014.